Video: 15-jarige bedorwe brokkie kla oor $1 000-sakgeld per maandNina en Nicolette (Skermgreep uit die video) Die 15-jarige Nicolette van Beverly Hills het by die Amerikaanse sielkundige en TV-persoonlikheid Dr. Phil gaan aanklop nadat haar ma haar sakgeld per maand van $5 000 tot $1 000 (meer as R13 000) verminder het. Sy erken sy is ŉ bedorwe brokkie. Een van Nicolette se klagtes was dat haar ma nie vir haar ŉ Mercedes G-Wagen vir haar 16de verjaarsdag wou koop nie, “slegs ŉ Mercedes C-klas”. Sy woon ook slegs ŉ aanlyn skool by sodat sy “self die tempo kan bepaal”. Dr. Phil het vir ma Nina gesê dit is waarskynlik as gevolg van ŉ swak of verkeerde selfbeeld dat Nicolette dink haar waarde en stand in die gemeenskap word deur besittings bepaal. Op ŉ voorstel dat Nicolette dalk moet werk “om ŉ bydrae tot die gemeenskap te maak”, het sy krokodiltrane begin huil gesê: “I don’t want a job, it’s too much work!” Dr. Phil het haar egter ook na ŉ sopkombuis gestuur om te help om haweloses kos te gee. Na dié ervaring het die persoon, aan hoof van die vrywilligers by die “Midnight Mission”, gesê Nicolette het haar eintlik goed van haar taak gekwyt – en dat sy tog bereid was om te help. Volgens hom het dit waarskynlik haar perspektief bietjie verander. “Gee vir haar meer liefde, nie meer geld nie,” was Dr. Phil se raad aan Nina. Die episode is reeds in Mei op Dr. Phil se program uitgesaai, maar dié bedorwe brokkie se reaksie en eise het intussen gebruikers op sosiale media se aandag getrek en word intussen wyd gedeel. Hier is twee kort grepe uit die volledige episode: Klik hier om te sien wat by die sopkombuis gebeur het.